**PREDDIPLOMSKI SVEUČILIŠNI STUDIJ ARHITEKTURE I URBANIZMA**

**Obavijest o dodatnoj provjeri znanja, vještina i sposobnosti**

Dodatna provjera znanja, vještina i sposobnosti (prijemni ispit) za upis na Sveučilišni preddiplomski studij arhitekture i urbanizma održat će se **01. srpnja 2019.** u zgradi Građevinskog i arhitektonskog fakulteta Osijek, Vladimira Preloga 3.

Predviđeno vrijeme trajanja je **od 8.30 do 16.00 sati** u što su uključene i potrebne pauze.

Provjere znanja, vještina i sposobnosti potrebnih za studij arhitekture i urbanizma uključuju:

1. Test provjere opće kulture

2. Test provjere sposobnosti percepcije prostora

3. Test provjere likovnih i grafičkih sposobnosti

 Rezultati prijemnog ispita biti će objavljeni najkasnije do **05. srpnja 2019.** u 13.00 sati.

Svi pristupnici su obvezni zadovoljiti sljedeća tri preduvjeta za pristup prijemnom ispitu:

1. Potrebno je izvršiti valjanu prijavu studijskog programa preko internet stranice [www.postani-student.hr](http://www.postani-student.hr) najkasnije do **10. lipnja 2019. godine.**
2. **Do 10. lipnja 2019.** pristupnici trebaju uplatiti cijenu organizacije dodatne provjere znanja, vještina i sposobnosti koja iznosi **350,00 kuna** po pristupniku. Iznos je potrebno uplatiti putem opće uplatnice, a svi podatci za ispunjavanje uplatnice navedeni su u priloženom primjeru u PDF formatu.
3. **Ispuniti obrazac prijave** o Dodatnoj provjeri znanja koji možete preuzeti na web stranici fakulteta. **Popunjeni i potpisani obrazac prijave i dokaz o uplati** u elektronskoj formi **treba poslati** na e-mail adresu: amaras@gfos.hr do **10. lipnja 2019. godine**

Konačna lista pristupnika koji su ostvarili pravo na pristup prijemnom ispitu biti će objavljena na Internet stranici Građevinskog i arhitektonskog fakulteta Osijek do 26. lipnja 2019.

Svi pristupnici trebaju ponijeti sljedeće dokumente i pribor:

- identifikacijski dokument (osobna iskaznica ili putovnica)

- kemijska olovka

- grafitna drvena olovka tvrdoće B do 4B i odgovarajuća gumica za brisanje.

 **Papire za odgovore i crtanje pristupnici će dobiti na licu mjesta.**

Za vrijeme provjere znanja, vještina i sposobnosti nije dopušteno korištenje mobitela, kalkulatora, prijenosnih računala i sličnih uređaja.